בלב הים שוכן לו אי
בלב הים שוכן לו אי,; אי בלב הים.; שלוש עיזים ישנן באי; ואיש אחד יש שם.; האיש, צילינדר לראשו,; שוכב בחול החם.; בבוקר הוא קורא עיתון,; בערב הוא נרדם.; שלוש עיזים אוכלות פרחים,; האיש שותה חלב.; בימי אביב ציפור קטנה; חולפת מעליו; חולפת מעליו.; השמש מן הים עולה,; יורדת אל הים.; רוחות נוסעות ועננים; ומסביב רק ים.; ולפעמים רחוק רחוק; עוברת אוניה,; כל הדגלים מתנפנפים,; עשן בארובה.; ואז האיש נושא עיניו; מביט אל העשן,; שלוש עיזים רועות באי; ואיש אחד יש שם.; 